81 



1 kg ikke beløber sig til mere end 0,i g (Hesse), altsaa en Ti- 

 tusindedel af Legemsvægten. Optagelsen af nogle faa Bygkorn 

 vil udslette dette Vægttab. Hvis Flyveøglerne derfor som nu- 

 levende Krybdyr var koldblodede (vekselvarme), vilde de saa- 

 ledes ikke engang have haft Nytten af denne ringe Lettelse. 



Nej, den Mængde Luftrum, som fv'lder Fuglens Krophule i 

 alle Retninger og trænger ind mellem Indvoldene, er betinget af 

 Flyvebevægelsen og forenkler Aandedrættet under selve Farten. 

 Krybdyrenes Aandedræt foregaar ved Hjælp af de bevægelige 

 Ribben; naar disse løftes, udvides Krophulen og der suges Luft 

 ind i Lungerne. En mere udviklet Form af denne Indaandings- 

 maade findes hos en Fugl, der ikke er paa Vingerne, thi idet 

 den Vinkel, der dannes af Ribbenenes to sammenstødende Styk- 

 ker, forstørres, fjærnes Brystbenet fra Hvirvelsøjlen og Krophulen 

 udvides. Men vi har jo hørt, at hos Flyveøglerne bestod Bryst- 

 ribbenene netop af de samme to Stykker som hos Fuglene: 

 deres Indaandning har da utvivlsomt været ganske som Fuglens. 



I fjerde Afsnit vil Fuglenes Aandedræt blive mere udførligt 

 omtalt og belyst ved Billeder. Her maa det være nok at sige, 

 at Luften ved Indaandingen fylder de fint byggede Lunger og 

 gaar ind i Luftsækkene; ved Udaandingen strømmer den fra 

 Luftsækkene gennem Lungerne. Iltholdig Luft kommer altsaa 

 til to Gange at passere Lungerne, og den udnyttes derved i en 

 ganske overordentlig Grad. Men under Flugten er Indaandingen 

 stærkt besværet af den ydre Brystmuskulatur og Aandedrættet 

 foregaar derfor paa en noget anden Maade, hvad man ved For- 

 søg har godtgjort. Idet Fuglen bevæger sig gennem Luften med 

 stor Fart, føres en kraftig Luftstrøm mod dens Næsebor og 

 blæser Luftsækkene op. Disse tømmes rimeligvis igen ved Sam- 

 mentrækning af Bugmusklerne; direkte Iagttagelse af dette sidste 

 foreligger ikke (Hesse). 



Da nu Flyveøglernes Knogler har været luftfyldte, da de har 

 haft et fugleagtigt Brystben med tilsvarende Ribben, kan der 

 næppe heller være nogen Tvivl om, at de ogsaa i Krophulen 

 har haft Luftsække ligesom Fuglene. Hos Sulen (Sula bassana) 

 breder disse sig saa stærkt under Huden, at denne kun paa 

 Laarene og Brystet hænger sammen med Musklerne, og der er 

 jo en vis Rimelighed for, at Flyveøglerne var Styrtedykkere lige- 

 som denne Fugl. Saadanne Udposninger fra Lungen findes selv 

 hos Nutidskrybdyr f. Eks. Kamæleonerne. Iltningen af Flyve- 



6 



